WicipediA 

Cymraeg 


Aelod o'r gangen Frythonaidd o'r ieithoedd 
Celtaidd a siaredir yn frodorol yng Ngh ymru , gan 
Gymry a phobl eraill ar wasgar yn Lloegr , a chan 
gymuned fechan yn Y Wladfa, yr Ariannin^l yw'r 
Gymraeg (hefyd Cymraeg heb y fannod). 

Yng Nghyfrifiad y DLF (2011), darganfuwyd fod 
19% (562,000) o breswylwyr Cymru (tair blwydd 
a throsodd) yn gallu siarad Cymraeg. O'r ffigwr 
hon, darganfuwyd fod 77% (431,000) yn gallu 
siarad, darllen, ac ysgrifennu'r iaith; dywedwyd 
73% o breswylwyr Cymru (2.2 miliwn) fod dim 
sgiliau yn y Gymraeg ganddyntJ 8 ^ Gellir cymharu 
hwn â chyfrifiad 2001, a ddarganfu fod 20.8% o'r 
boblogaeth yn gallu siarad Cymraeg, gyda 57% 
(315,000) o'r ffigwr hon yn dweud eu bod yn 
rhugl yn yr iaithJ 9 ^ 

Mae'r Gymraeg yn un o'r 55 o ieithoedd i gael eu 
cynnwys fel cyfarchiad ar Record Aur y Voyager 
er mwyn cynrychioli'r Ddaear yn rhaglen Voyager 
NASA a lansiwyd ym 1977.1 10 1 Mae pob 
cyfarchiad yn unigryw i'r iaith, a dywed y 
Gymraeg "lechyd da i chwi yn awr ac yn 
oesoedd ".l 11 ! 

Mae Mesur y Gymraeg 2011 (Cymru) yn rhoi 
statws swyddogol i'r Gymraeg yng Nghymru/ 12 ^ 
lle mai'r Gymraeg yw'r unig iaith Geltaidd sydd yn 
swyddogol de jure mewn unrhyw ran o'r Deyrnas 
Unedig. 


Cynnwys 

Hanes 

Niferoedd 

Dosraniad o siaradwyr Cymraeg 

Ymgyrchu dros y Gymraeg 

Statws swyddogol 

Geirfa 

Orgraff 

Gramadeg y Gymraeg 



Cymraeg (n» gwrando) 

Siaredir yn 

Jfc Cymru 


Yr Ariannin 

Rhanbarth 

Siaredir ar draws Cymru gyfan a rhanbarth 
Chubut ym Mhatagonia yn yr Ariannin. 

Cyfanswm 

721,700 o siaradwyr (2011): 

siaradwyr 

— Cymru: 562,000 o siaradwyr, tua 19.7% 
o boblogaeth Cymru (pob sgil),[-*-] gyda 
14.6% (431,000) yn ystyried eu hunain yn 
rhugl 

— Lloegr: 150,000 21 

— Talaith Chubut, yr Ariannin: 12,500- 
25,000 21 

— UDA: 2,500 1 4 1 

— Canada: 2,200 ® 

System 

Yrwyddor Ladin (Amrywiolyn Cymru) 

ysgrifennu 

Statws swyddogol 

laith 

swyddogol 

yn 

46 Cymru 

Rheoleiddir 

— Llywodraeth Cymru 

gan 

— Meri Huws, Comisiynydd y Gymraeg 
(ers 1 Ebrill 2012)1 6 1 

Perthynas Cymraeg ysgrifenedig a 
Chymraeg llafar 

Tafodieithoedd ac iaith lafar 

Hanes siaradwyr, tiriogaeth a statws y 

Datblygiadau Technoleg yn yr laith 

Ffynonellau a throednodion 
Dolenni allanol 

Mesur y Gymraeg (Cymru) 2011 

Aneddiadau Cymraeg yn Chubut 


Hanes 


Prif erthygl: Hanesy Gymraeg 

Tarddodd y Gymraeg o'r Fryt honeg yn y 6g, hynafiad cyffredin y Gymraeg, Llydaweg, Cernyweg , a'r iaith 
farw, Cymbrieg . 

Fel y mwyafrif o ieithoedd, mae cyfnodau canfyddadwy o fewn hanes y Gymraeg, ond mae'r ffiniau rhwng y 
rheiny yn aneglur fel arfer. 

Tarddodd yr enw Saesneg ar yr iaith, sef Welsh, fel ecsonim a roddwyd i'w siaradwyr gan yr Eingl- 
Sacsoniaid, sy'n golygu "iaith estron" (gweler Walha). Yr enw brodorol ar yr iaith yw Cymraeg, a'r enw 
brodorol ar y wlad yw Cymru. 

Niferoedd 


Prif erthygl: Niferoeddy siaradwyr Cymraeg 



















Gellir disgrifio’r tueddiadau o 1891 hyd at 1971 
yn weddol syml: gydag ychydig o eithriadau, 
gostyngodd y ganran oedd yn siarad Cymraeg 
ymhob grŵp oedran o’r naill gyfrifiad i’r llall. 

Cynyddodd y nifer absoliwt o siaradwyr o 1891 i 
gyrraedd bron i filiwn (977,366) yn 1911. 

Dosraniad o siaradwyr 
Cymraeg 

Ceir dadansoddiad cynhwysfawr o sefyllfa'r 
Gymraeg yng Nghymru yn adroddiad 5-mlynedd 
Comisiynydd y Gymraeg , ""Sefyllfa’r Iaith 
Gymraeg 2012-2015" (http://www.comisiynyddy 

gymraeg.cymru/Cymraeg/Rhestr%20Cyhoeddiad 
au/Adroddiad%205%20Mlynedd%20-%20Gwefa 

n%20-%20Website%20%28unigol%29.pdf), sy'n 
gwneud defnydd o arolwg "Y Defnydd o'r 
Gymraeg yng Nghymru, 2013-2015" (http://ww 
w.comisiynyddygymraeg.cymru/Cymraeg/Rhest 
r%20Cyhoeddiadau/Adroddiad%20-%20Y%20d 

efnydd%20o'r%20Gymraeg%20yng%20Nghymr 
u, %202013-15%20-%20Cymraeg.pdf) ynghyd â 
ffynonellau eraill. Yn ôl Cyfrifiad 2011 roedd 
19.0% yn gallu siarad Cymraeg, gostyngiad o 
1.8% ers Cyfrifiad 2001, ond yn uwch na'r 18.7% 
ym 1991. Dangosodd cyfrifiad 2011 y ganwyd 
tua 25% o breswylwyr Cymru y tu allan i Gymru. 

Nid oes ystadegau ar faint o bobl sy'n siarad 
Cymraeg yng ngweddill Prydain ond adroddodd 
Cyfrifiad 2011 fod 8,248 o bobl (3 oed a 
throsodd) yn Lloegr a oedd yn ystyried y Gymraeg yn brif iaith 
iddyntJ 13 ^ Ym 1993, cyhoeddodd S4C ganlyniadau arolwg ar faint o 
bobl all siarad neu ddeall Cymraeg. Darganfu'r arolwg yma fod tua 
133,000 o siaradwyr Cymraeg yn byw yn Lloegr, gyda thua 50,000 
ohonynt yn byw yn Llundain Fawr.ÜÖ Amcangyfrifodd Bwrdd yr Iaith 
Gymraeg fod 110,000 o bobl yn 2001 a oedd yn gallu siarad Cymraeg ar 
ddyddiad cynharach yn byw yn Lloegr.[l] (http://www.webarchive.org.uk/ 
wayback/archive/20120330035919/http://www.byig-wlb. org.uk/Cymraeg/ 

cyhoeddiadau/Cyhoeddiadau/4843.pdf) 

Yn sgil mudo a thwf yn nylanwad ieithoedd eraill ar fröydd Cymraeg, 
cafwyd lleihad yn y niferoedd sy'n siaradwyr uniaith Cymraegí 1 Bellach 
nid oes siaradwyr uniaith y Gymraeg i gael. Ar y cyfan, mae siaradwyr 
Cymraeg hefyd yn siarad y Saesneg (yn Nhalaith Chubut, yr Ariannin, 
Sbaeneg yw iaith y mwyafrif - gweler Y Wladfa). Serch hynny, mae llawer 
o siaradwyr Cymraeg iaith gyntaf yn fwy cyffyrddus yn mynegi eu hunain 
drwy gyfrwng y Gymraeg na'r Saesneg. Gall yr iaith y mae siaradwyr yn 
ei dewis amrywio yn ôl yr angen, pwnc, cyd-destun cymdeithasol, ac o 
fewn myn e giant (a elwir yn ieithyddiaeth yn cyfnewid côd). 


Cymraeg 

Mae'r erthygl hon yn rhan o'r 
gyfres ar 

y Gymraeg 

laith 

Gramadeg ■ Morffoleg ■ 
Orgraff ■ Seinyddiaeth ■ Yr 
wyd dor ■ Cymraeg llafar ■ 
Cymraeg ysgrifenedig ■ 
Benthyg geiriau 

Hanes 

Hanes ■ Trawsnewidiad y 



Map o Gymru yn 1891, gan ddangos dosbarthiad y 
Gymraeg yn ôl ardal mewn pum categori (o dan 10% i 
dros 80%). 




















































Caiff y Gymraeg ei siarad yn iaith gyntaf yng Ngogledd a Gorllewin 
Cymru yn bennaf, yng Ngwynedd, Conwy, Sir Ddinbych, Ynys Môn, Sir 
Gâr, gogledd Sir Benfro, Ceredigion, ardaloedd ym Mor gannw g, a 
gogledd-ddwyrain a de-ddwyrain eithafol Powys , ond canfyddir siaradwyr 
iaith gyntaf a siaradwyr rhugl ar draws Cymru gyfan. 

Ymgyrchu dros y Gymraeg 


Trefnodd Cymdeithas y Cymmrodorion sesiynau yng Nghapel Penlan yn 
ystod Eisteddfod Genedlaethol Cymru Pwllheli 1925 i drafod "Cadwraeth 
yr Iaith". Roedd y Parchedig Ddr. G Hartwell Jones, Elfed a Phedrog yn 
pwysleisio creu ewyllys da tuag at y Gymraeg tra roedd Thomas Gwynn 
Jones a J.H. Jones, golygydd Y Brython, yn mynnu nad oedd gobaith ei 
chynnal heb wleidyddiaeth ymosodol o'i phlaid. 

Roedd Syr John Morris-Jones yn cyfiawnhau darlithio i'w fyfyrwyr yn 
Saesneg am ei fod am weld y Cymry yn genedl ddwyieithog ac nad oedd 
ar y Gymraeg angen termau ar gyfer trafod y byd cyfoes. Mynnai Prosser 
Rhys , Edward Morgan Humphreys a'r Parch D. Tecwyn Evans y dylid 
hyrwyddo'r Gymraeg mewn stor'iau poblogaidd i'r ifanc, mewn drama a 
ffilm a rhaglenni radioJ 16 ^ 

Statws swyddogol 


Er mai iaith leiafrifol ydyw'r Gymraeg, cynyddodd gefnogaeth iddi yn 
ystod ail hanner y 20g, ynghyd â chynnydd mewn sefydliadau megis y 
blaid wleidyddol genedlaethol, Plaid Cymru ers 1925, a Chymdeithas yr 
Iaith Gymraeg ers 1962. 


Frythoneg i'r Gymraeg ■ 
Cymraeg Cynnar ■ Hen 
Gymraeg ■ Cymraeg Canol ■ 
Cymraeg Modern Cynnar ■ 
Cymraeg Modern Diweddar ■ 
Hanes siaradwyr, tiriogaeth a 
statws y Gymraeg Addysg 
Gymraeg 

Diwylliant a chyfryngau 

Diwylliant ■ Cerddoriaeth ■ 
Eisteddfod ■ Ffilm ■ 
Llenyddiaeth- Theatr 
Cyfryngau ■ Papurau newydd ■ 
RadioRhyngrwydTeledu 

Tafodieithoedd 

Tafodieithoedd ■ Cymraeg y 
gogledd ■ Cymraeg y de ■ Y 
B owyseg ■ Y Ddyfedeg ■ Y 
Wenhwyseg - Y Wyndodeg ■ 
Cymraeg y Wladfa ■ Wenglish 

Mudiadau a sefydliadau 

Bwrdd yr laith Gymraeg ■ 
Cymdeithas yr laith ■ Y 
Cymmrodorion ■ Cymuned ■ 
Merched y Wawr ■ Yr Urdd 



Marciau ffyrdd dwyieithog ar 
bwys Maes Awyr Rhyngwladol 
Caerdydd, Bro Morgannwg. 


Yn ôl Deddf yr Iaith Gymraeg 
1993 a Deddf Llywodraeth 
Cymru 1998 , y mae'n rhaid i'r 
sector gyhoeddus drin y 
Gymraeg a'r Saesneg yn gyfartal, 
cyn belled ag y mae hynny'n 
rhesymol ac ymarferol. Mae'n 
rhaid i gyrff cyhoeddus 
ysgrifennu Cynllun yr Iaith 
G ymraeg y mae'n rhaid ei 
gymeradwyo ymlaen llaw, sy'n 
nodi ymrwymiad i drin y 



Graff o ganran y boblogaeth a oedd 
yn gallu siarad Cymraeg, 1911- 
2001 . 


Gymraeg yn gyfartal. Anfonir y 

drafft hwn am ymgynghoriad cyhoeddus am gyfnod o dair mis, lle gellir 
cynnwys sylwadau awgrymedig yn y fersiwn derfynol. Wedyn, y mae 
angen ar Fwrdd yr Iaith ei gymeradwyo cyn iddo gael ei dderbyn yn derfynol gan y cwmni dan sylw. Ar ôl 
hynny, y mae'n rhaid i'r corff cyhoeddus weithredu ei rwymedigaethau yn unol â'i Gynllun. 


Ar 7 Rhagfyr 2010, cymeradwyodd y Cynulliad yn unfrydol set o fesurau i'w defnyddio er mwyn datblygu 
defnydd y Gymraeg yng NghymruJ 18 ^ 19 ^ Ar 9 Chwefror 2011, derbyniodd y mesur hwn Gydsyniad 
Brenhinol a chafodd ei gymeradwyo, felly yn gwneud y Gymraeg yn iaith a gydnabyddir yn swyddogol yng 
NghymruJ 20 ^ Mae Mesur y Gymraeg (Cymru) 2011 yn: 











































■ cadarnhau statws swyddogol y Gymraeg; 

■ creu system newydd i roi dyletswydd ar gyrff i ddarparu gwasanaethau trwy’r Gymraeg; 

■ creu comisiynydd laith Gymraeg newydd a chanddo bwerau cryf i orfodi cydymffurfiaeth, er 
mwyn diogelu hawliau siaradwyr Cymraeg i dderbyn gwasanaethau trwy’r Gymraeg; 

■ sefydlu Tribiwnlys laith Gymraeg newydd; 

■ rhoi’r hawl i unigolion a chyrff i apelio yn erbyn penderfyniadau sy’n ymwneud â darparu 
gwasanaethau trwy’r Gymraeg; 

■ creu cyngor Partneriaeth laith Gymraeg newydd i gynghori’r Llywodraeth ar effaith ei pholisiau 
ar y Gymraeg; 

■ caniatáu i Gomisiynydd y Gymraeg ymchwilio’n swyddogol i achosion lle gwelir ymgais i 
amharu ar ryddid unigolion i siarad Cymraeg gyda’i gilydd.í 21 ] 

O ganlyniad i gymeradwyo'r mesur hwn, y mae'n rhaid i gyrff cyhoeddus a rhai cwmn'rau preifat ddarparu 
gwasanaethau Cymraeg, ond ni wyddys eto'r pa gwmn'rau a fydd yn gorfod cydymffurfio. Meddai’r 
Gweinidog Treftadaeth, Alun Ffred Jones, "Mae’r Gymraeg yn destun balchder i bobl Cymru, p’un aydynt 
yn ei siarad neu beidio ac rwy’ wrth fy modd felly body Cynulliad Cenedlaethol wedi cymeradwyo’r Mesur. 
Rwy’n falch fy mod wedi cael llywio’r ddeddfwriaeth trwy’r Cynulliad sy’n cadarnhau statws swyddogol yr 
iaith; sy’n creu eiriolydd cryf dros siaradwyr y Gymraeg ac a fydd yn cynyddu’n sylweddol nifer y 
gwasanaethau fydd ar gael trwy gyfrwng y Gymraeg. Rwy’n credu dylai pawb sydd eisiau derbyn 
gwasanaethau drwy gyfrwng y Gymraeg, gael y cyfle i wneud hynny, a dyna beth mae’r llywodraeth yma 
wedi bod yn gweithio tuag ato. Mae’r ddeddfwriaeth hon yn gam pwysig a hanesyddol ymlaen i’r iaith, eu 
siaradwyr ac i’r genedl."^ 21 ^ Ni dderbyniwyd y mesur gan bawb; ysgogodd Bethan Williams, cadeirydd 
Cymdeithas yr Iaith Gymraeg , ymateb cymysg, gan ddweud, "Through this measure we have won official 
status for the language and that has been warmly welcomed. But there was a core principle missing in the 
law passed by the Assembly before Christmas. It doesn't give language rights to the people of Wales in every 
aspect of their lives. Despite that, an amendment to that effect was supported by 18 Assembly Members from 
three different parties, and that was a significant step forward ."^ 22 ^ 

Ar 5 Fiydref 2011, penodwyd Meri Huws, Cadeirydd Bwrdd yr Iaith Gymraeg, yn Gomisiynydd newydd dros 
y GymraegJ 23 ^ Mewn datganiad a ryddhawyd ganddi, dywedodd ei bod "wrth ei bodd" i gael ei phenodi i'r 
"rôl bwysig bwysig," hon, gan ychwanegu, "Bydda i'n adeiladu ar y gwaith da sydd eisoes wedi'i wneud gan 
Fwrdd yr Iaith Gymraeg ac eraill er mwyn cryfhau'r Gymraeg a sicrhau ei bod yn parhau i ffynnu." 
Dywedodd Carwyn Jones , Prif Weinidog Cymru, y byddai Meri yn "eiriolwr ardderchog dros y Gymraeg," 
ond roedd pryderon gan ambell i berson; dywedodd Bethan Jenkins o Blaid Cymru , "I have concerns about 
the transition from Meri Huws's role from the Welsh Language Board to the language commissioner, and I 
will be asking the Welsh government how this will be successfully managed. We must be sure that there is no 
conflict of interest, and that the Welsh Language Commissioner can demonstrate how she will offer the 
reguired fresh approach to this new no/e."£ 24 I Cychwynnodd Meri ei gwaith fel Comisiynydd Iaith ar 1 Ebrill 
2012 . 

Defnyddia cynghorau lleol a Chynulliad Cenedlaethol Cymru y Gymraeg yn iaith lled-swyddogol, gan 
ddosbarthu deunydd llenyddol a hyrwyddol yn y Gymraeg yn ogystal â'r Saesneg (e.e., llythyron at rieni o'r 
ysgol, gwybodaeth llyfrgelloedd, gwybodaeth cynghorau ac ati) ac mae'r mwyafrif o arwyddion ffyrdd yng 
Nghymru yn y Gymraeg a'r Saesneg, gan gynnwys enwau lleoedd. Serch hynny, defnyddir yr enw Saesneg 
yn unig mewn rhai mannau sydd ar leoedd yn Lloegr sydd o fewn ffiniau Cymru, er bod enwau Cymraeg 
arnynt ers llawer dydd (e.e. London: Llundain; The [English] Midlands: Canolbarth Lloegr). 


Ers 2000, mae'n orfodol i addysgu'r Gymraeg yn ail iaith mewn ysgolion hyd at 16 oed, ac mae hyn wedi 
dylanwadu ar sefydlogi ac i ryw raddau gwrthdroi'r dirywiad o'r iaith mewn rhai mannau. 



Er bod arwyddion ffyrdd dwyieithog yng Nghymru, mae geiriad arian o hyd yn uniaith Saesneg. Yr unig 
eithriad i hwn ydy'r allwedd ar bunnoedd Cymru o 1985, 1990, a 1995, sy'n dweud, Pleidiol wyf i'm gwlad o 
anthem genedlaethol Cymru, Hen Wlad fy Nhadau. Ni fydd y Gymraeg ar yr arian Prydeinig newydd (2008 
ymlaen), er gwaethaf iddi gael ei dylunio gan Ogleddwr ac yn cael ei bathu yn y Bathdy Brenhinol yn 
Llantrisant, De Cymru. Er bod llawer o siopau yn dangos arwyddion dwyieithog, prin ydy defnydd o'r 
Gymraeg ar ddeunydd pacio a chyfarwyddiadau. 

Geirfa 


Prif erthygl: Benthyg geiriau i'r Gymraeg 

Mae geirfa Gymraeg yn tarddu o eiriau'r Frythoneg yn bennaf (megis wy a carreg ), gydag ambell i air- 
fenthyg o'r Lladin (megis ffenestr < Lladin fenestra a gwin < Lladin vinum ), a'r Saesneg (megis silff a gât). 
Mae'r Gymraeg, fel ieithoedd eraill y byd, yn benthyca geirfa oddi wrth ieithoedd eraill. Benthyciwyd i'r 
Gymraeg o'r Lladin, yr Wyddeleg, y Ffrangeg, a'r Saesneg yn bennaf. Ceir rhai geiriau Cymraeg yn tarddu o'r 
Hen Norseg, y Roeg, a'r Hebraeg. Ar hyn o bryd, o'r Saesneg y benthycir fwyaf, ac o ieithoedd eraill y byd 
drwy'r Saesneg. 

Orgraff 

Prif erthyglau: Orgraffy Gymraeg a Yr wyddor Gymraeg 

Ysgrifennir y Gymraeg gyda gwyddor Lladin, sydd defnyddio 28 llythyren yn draddodiadol, lle bo wyth 
ohonynt yn ddeugraffau (dwy lythyren a drinnir yn un) ar gyfer coladiad: 

a, b, c, ch, d, dd, e, f, ff, g, ng, h, i, I, II, m, n, o, p, ph, r, rh, s, t, th, u, w, y 

Mewn cymhariaeth â'r Saesneg, ystyrir "w" ac "y" yn llafariaid yn Gymraeg, ynghyd ag "a", "e", "i", "o" ac 
"u". 

Defnyddir y llythyren "j" mewn geiriau benthyg o'r Saesneg, megis jam,jôc, a garej. Prin iawn yw'r defnydd 
o "k", "q", "v", "x", a "z", ond fe'u defnyddir o fewn rhai o gyd-destunau technegol, megis kilogram, volt a 
zero, ond defnyddir amnewidiadau Cymraeg fel arfer: cilogram, folt a sero} 2 ^ Roedd y llythyren "k" yn 
gyffredin hyd y 16g, ond fe'i collwyd adeg cyhoeddi'r Testament Newydd yn y Gymraeg, fel yr eglurodd 
William Salesbury: "C for K, because the printers have not so many as the Welsh requireth". Nid oedd y 
newid yma yn boblogaidd ar y prydJ 26 ^ 

Yr acen grom yw'r diacritig fwyaf cyffredin, sy'n gwahaniaethu llafariaid hir, fel arfer gyda homograffau yn 
bennaf, lle bo'r llafariad yn fyr mewn un gair ac yn hir yn y llall: e.e., man a mân. 

Gramadeg y Gymraeg 

Prif erthygl: Gramadeg y Gymraeg 


Ffonoleg 

Prif erthygl: Ffonolegy Gymraeg 


Nodweddir ffonoleg y Gymraeg gan nifer o synau nad ydynt yn bodoli yn y Saesneg ac sy'n deipolegol brin 
mewn ieithoedd Ewropeaidd. Mae'r acen bwys fel arfer yn disgyn ar y goben (y sillaf olaf ond un) mewn 
geiriau aml-sillafog. 













Morffoleg 

Prif erthyglau: Morf foleg Cymraeg Uafar a Morffoleg Cymraeg Uenyddol 


Cystrawen 

Prif erthygl: Cystrawen y Gymraeg 

Cymraeg ysgrifenedig 

Prif erthygl: Cymraeg ysgrifenedig 

Aethpwyd ati i ysgrifennu Cymraeg yn gynnar o’i chymharu ag 
ieithoedd eraill canolbarth a gogledd Ewrop (heblaw am Ladin a Groeg), 
efallai cyn gynhared ag OC 600, er nad oes ysgrifau wedi goroesi o’r 
adeg honno. Ar garreg yn Eglwys Sant Cadfan, Tywyn y ceir y geiriau 
Cymraeg cynharaf i oroesi, carreg a naddwyd tua’r flwyddyn OC 700. 

Perthynas Cymraeg ysgrifenedig a Chymraeg llafar 

Gan fod datblygiad Cymraeg Fodern ysgrifenedig yn lled araf mae gagendor eang wedi agor rhyngddi a 
Chymraeg llafar. Yn wir mae rhai o'r gwahaniaethau rhwng yr ysgrifenedig a'r llafar yn hen iawn. Ysgrifennir 
ffurf trydydd person lluosog y ferf yn -ânt ond fe'i hyngenir yn -ân. Dengys barddoniaeth y 12g, lle odlid 
geiriau'n diweddu ag -ant gyda rhai yn diweddu ag -ân, bod y gwahaniaeth hwn eisoes yn bodoli bryd 
hynny. Dim ond yn ddiweddar y cydnabuwyd llawer o'r newidiadau yn yr iaith lafar yn y Gymraeg 
ysgrifenedig newydd a elwir yn Gymraeg Cyfoes. 

Tafodieithoedd ac iaith lafar 



Arwyddion dwyieithog yng 
Nghaerfyrddin 


Prif erthygl: Cymraeg llafar 

Yr iaith Gymraeg fel y mae'n cael ei siarad yn hytrach na'i hysgrifennu yw Cymraeg llafar. Mae'n wahanol 
i'r iaith ysgrifenedig o ran geirfa, gramadeg a morffoleg. Ceir o'i mewn sawl cywair ieithyddol tra gwahanol, 
a sawl tafodiaith. 

Hanes siaradwyr, tiriogaeth a statws y Gymraeg 

Prif erthygl: Hanes siaradwyr, tiriogaeth a statwsy Gymraeg 

Credir bod tua 90% o boblogaeth Cymru yn Gymry Cymraeg ddechrau'r 19g a rhyw 70% yn Gymry uniaith. 
Erbyn 2001, mae rhyw 20.5% o bobl yn siarad Cymraeg (un mewn pump),í?ZI sef rhyw 580,000 o bobl yn ôl 
y cyfrifiad. 


Y Wladfa 

Prif erthygl: Cymraeg y Wladfa 

Mae cymuned fechan o ddisgynyddion i Gymry Cymraeg wedi goroesi yn y Wladfa, ym Mhatagonia, yr 
Ariannin. Siaradir Cymraeg ym Mhatagonia ers 1865 pan aeth grŵp o ymsefydlwyr o Gymru yno i fyw, gan 
chwilio am fywyd gwell. 















^ Diwylliant Cymraeg 

0. Prif erthygl: Diwylliant Cymraeg 

Adeg twf yr eglwysi anghydffurfiol yn ystod y 19g, daethant yn 
ganolbwynt bywyd Cymraeg. Ymysg y llu o weithgareddau 
cymdeithasol a drefnwyd gan y capeli ceid eisteddfodau, corau a 
theithiau gwib. Ond erbyn diwedd y 19eg ganrif roedd poblogaeth 
ddiwydiannol ag arian yn eu pocedi nawr yn gallu talu am adloniant. 

Darparwyd difyrrwch ar gyfer unigolion gan fusnesau, yn theatr, yn 
drefi gwyliau, ac yna'n ffilm, radio a theledu. Tanseiliwyd lle'r 
eglwysi Cymraeg wrth wraidd cymdeithas gan yr adloniant newydd 
hudolus. Ers dechrau'r 20g cyrhaeddai diwylliant Eingl-Americanaidd 
bob cwr o'r ddaear drwy ffilm, radio a theledu gan gystadlu ag adloniant a diwylliant traddodiadol y cartref 
a'r gymuned leol. 

Sefydlwyd rhai mudiadau cenedlaethol Cymraeg eu cyfrwng yn ystod yr 20g, sydd i raddau yn llenwi'r bwlch 
a adawyd wrth i weithgaredd cymdeithasol yr eglwysi ddihoeni. Mudiad yr Urdd a ffurfiwyd ym 1922 yw'r 
pwysicaf o'r rhain. Mae Merched y Wawr a'r Ffermwyr Ifainc hefyd yn fudiadau o bwys yn cynnal 
gweithgaredd trwy gyfrwng y Gymraeg. Ceir nifer o fudiadau cenedlaethol eraill Cymraeg megis Undeb 
Cenedlaethol y Cymdeithasau Cymraeg, Cymdeithas Edward Llwyd, a'r Gymdeithas Wyddonol. Sefydlwyd 
Anrhydeddus Gymdeithas y Cymmrodorion ym 1751 gan Forrisiaid Môn yn gymdeithas lenyddol i 
amddiffyn y Gymraeg. 



Arwydd dwyieithog yn y Gymraeg a'r 
Saesneg yn Nhrelew, yr Ariannin. 


Eisteddfodau 

Mae gan eisteddfodau le canolog yn niwylliant Cymru a'r Gymraeg. Wedi nychdod yr hen gyfundrefn 
eisteddfodol yn y canrifoedd wedi'r Deddfau Uno adnewyddwyd yr eisteddfod gyda chyfarfodydd taleithiol 
yn ystod y 19eg ganrif. Sefydlwyd yr Eisteddfod Genedlaethol yn y 1860au ond defnyddiwyd mwy a mwy o 
Saesneg yn yr Eisteddfod Genedlaethol gyda threigl y blynyddoedd. Erbyn 1931 Saesneg oedd prif iaith y 
llwyfan, y beirniadaethau a seremon'rau gorsedd y Beirdd, sefyllfa annerbyniol i lawer. Gwnaethpwyd y 
Gymraeg yn iaith swyddogol yr Eisteddfod ym 1937 ond parhau gwnaeth y defnydd o'r Saesneg ar lwyfan yr 
eisteddfod ym 1952 pan gyflwynwyd y Rheol Gymraeg yn caniatáu defnyddio'r Gymraeg yn unig ar lwyfan 
yr Eisteddfod (heblaw mewn rhai anerchiadau gan westeion gwadd). Mae'r Rheol Gymraeg hithau'n bwnc 
llosg sydd wedi peri i rai awdurdodau lleol atal eu cyfraniad ariannol tuag at yr Eisteddfod Genedlaethol. 
Beirniedir yr Eisteddfod Genedlaethol am safon anwastad y llenyddiaeth a wobrwyir. Ar y llaw arall clodforir 
yr Eisteddfod am ei bod yn ŵyl ddiwylliannol i'r werin, am roi llwyfan cenedlaethol i artistiaid, am feithrin 
barddoni, ac am hybu dysgu Cymraeg. 

Trefnir eisteddfodau gan gymdeithasau megis yr Urdd, Mudiad y Ffermwyr Ifainc, ac Undeb Cenedlaethol y 
Glowyr . Cynhelir rhai eisteddfodau taleithiol o hyd, megis eisteddfod Pontrhydfendigaid ac ambell i 
eisteddfod drefol neu bentrefol, ond nid oes cymaint o fri ar y rhain ag a fu ac nid yw'r capeli'n trefnu 
eisteddfodau fel ag y buont ychwaith. 


Llenyddiaeth Gymraeg 

Prif erthygl: Llenyddiaeth Gymraeg 


Llyfrau argraffedig Cymraeg 


Llenyddiaeth Gymraeg 

Dyfyniadau Ynglŷn â'r 
laith Gymraeg 


Cafwyd cyhoeddi llyfrau printiedig 
Cymraeg yn gynnar o gymharu â llawer o 
ieithoedd eraill Ewrop nad oeddent yn 
ieithoedd gwladwriaeth. Ychydig o lyfrau a 
gâi eu cyhoeddi, cyfanswm o 116 rhwng 
1546 a 1670. Crefydd oedd pwnc mwyafrif 
y llyfrau hyn. Yna tyfodd nifer y llyfrau a 
gyhoeddwyd i gyfartaledd o 4 y flwyddyn 
rhwng 1670 a 1700 a 14 y flwyddyn rhwng 
1700 a 1730, yn rhannol drwy nawdd y 
Welsh Trust a'r SPCK. Erbyn y 18g roedd 
pris llyfr wedi disgyn yn sylweddol, ac o 
fewn cyrraedd y werin. Ymhlith y llyfrau a 
gyhoeddwyd yr oedd rhai o glasuron y 
dadeni dysg a llenyddiaeth grefyddol 
Cymru: Cannwyll y Cymry gan y Ficer 
Prichard (1681) a Gweledigaetheu y Bardd 
Cwsc gan Ellis Wynne (1703). Roedd y twf mawr mewn llythrennedd yn 
ystod y 18g yn esgor ar dwf yn y galw am lyfrau o bob math, yng 
Nghymru fel ag yn Lloegr. Sefydlwyd argraffdai yma ac acw yng 
Nghymru i gyflenwi'r farchnad newydd am lyfrau. Cyhoeddwyd dros 
2,500 o lyfrau Cymraeg yn ystod y 18g. 

Heddiw cyhoeddir 500-600 llyfr Cymraeg yn flynyddol, llawer ohonynt 
yn llyfrau i blant. Ymysg y cyhoeddwyr pennaf mae Gwasg Gomer, 
Gwasg Prifysgol Cymru a'r Lolfa (rhestr gyflawn o gyhoeddwyr llyfrau 
Cymraeg (http://www.gwales.com/links/?link_id=l&tsid=3)). Ariennir y 
gwaith o gyhoeddi llawer o lyfrau Cymraeg a Chymreig gan y llywodraeth 
drwy Gyngor Llyfrau Cymru a sefydlwyd fel y Cyngor Llyfrau Cymraeg 
ym 1961. Mae Cyngor Llyfrau Cymru hefyd yn dosbarthu llyfrau 
Cymraeg a Chymreig. 

Ceir casgliad helaeth o lawysgrifau, cyfnodolion a llyfrau Cymraeg yn 
Llyfrgell Genedlaethol Cymru. Un o swyddogaethau Llyfrgell 
Genedlaethol Cymru yw rhoi ar gadw copi o bob llyfr gaiff ei gyhoeddi 
ym Mhrydain. Yn ogystal â deunydd ar bapur cesglir yno ddeunydd ar 
gyfryngau sain a llun. 


cysylltiedig 


Llenyddiaeth am y Gymraeg 

Mae'r Gymraeg wedi bod yn elfen flaenllaw yn yr ymwybyddiaeth o'r 
hunaniaeth Gymreig . Mae'r ymwybyddiaeth hon yn treiddio gwaith 
llenorion Cymru, yn Gymraeg ac yn Saesneg. Efallai mai'r man amlycaf y 
crybwyllir y Gymraeg yw yn yr anthem genedlaethol 'Hen Wlad fy 
Nhadau': 'a bydded i'r heniaith barhau.' Mae'r Gymraeg, Cymreictod a 
cholli iaith yn thema i nifer o weithiau llenyddol. Ymhlith y mwyaf amlwg 

o'r rhain mae nofel Islwyn Ffowc Elis Wythnos yng Nghymru Fydd , a cherddi Gerallt Lloyd Owen gan 
gynnwys 'Etifeddiaeth', cerdd Gwyneth Lewis Y Llofrudd Iaith, cerddi Jac Glan-y-gors 'Dic Siôn Dafydd', a 
cherddi Waldo Williams 'Yr Heniaith' a 'Cymru a Chymraeg'. Dylid hefyd grybwyll cerdd arall gan Waldo 
Williams, 'Cofio', sy'n alarnad i ieithoedd a phobloedd golledig y ddaear gyfan. 

Prif ErthyglJ-lenyddiaeth 

Gymraeg 

Llenorion 

550-1600 ■ 1600-heddiw 
Cyfnodau 

Canu cynnar ■ Oesoedd Canol 

16eg ganrif ■ 17eg ganrif ■ 
18fed ganrif 

19eg ganrif ■ 20fed ganrif 

Barddoniaeth a drama 

Yr Hengerdd ■ Canu'r Bwlch 

Beirdd y Tywysogion ■ 
Beirdd yr Uchelwyr 
Blodeugerddi ■ Mesurau 
Hen Benillion Canu 
Rhydd 

Drama ■ Anterliwtiau 

Rhyddìaith 

Rhyddiaith Cymraeg Canol 

Mabinogi ■ Y Tair Rhamant 
Trioedd Ynys Prydain 
Nofelau ■ Straeon byrion 

Erthyglau eraill 

Llawysgrifau ■ Llên gwerin 

Llenyddiaeth plant 
Mynegai i erthyglau 
















































Yn ogystal â cherddi moliant i'r Gymraeg neu weithiau yn galaru amdani neu'n ymgyrchu trosti, ceir hefyd 
gweithiau yn mynegi'r profiad o fod yn Gymro Cymraeg. Mae'r profiad hwn yn annatod glwm wrth 
ddylanwad cenedligrwydd, cenedlaetholdeb, galar, y cymhlyg israddoldeb, rhamant y gorffennol, gwawd y 
Sais, yr ymgecru ymysg y Cymry, y perthyn i draddodiad hir a gwerthfawr, a'r perthyn i frcJ 28 ^ 

Ceir ymateb cymhleth i'r Gymraeg a'r ymwybyddiaeth o Gymreictod hefyd yng ngweithiau rhai llenorion 
Cymreig yn ysgrifennu yn Saesneg yn enwedig o'r 1930au ymlaen. Yn eu plith mae gweithiau Caradoc 
Evans, Cymro Cymraeg, megis My People, gweithiau R. S. Thomas a ddysgodd Gymraeg (megis 'Reservoirs' 
yn ei Collected Poems 1945-1990 ), a Gwyn Thomas, yn Gymro di-Gymraeg o'r union genhedlaeth na fagwyd 
yn Gymry Cymraeg. Rhoddwyd mynegiant am y tro cyntaf i ymdeimlad o Gymreictod di-Gymraeg gan rai 
o'r llenorion hyn. Ffenomenon yn perthyn i Gymru'r 20g yw'r diwylliant Cymreig di-Gymraeg a dyfodd yn 
sgil y mewnlifiad mawr i'r cymoedd diwydiannol yn ystod y ddau ddegawd cyntaf o'r ganrif. Diddorol sylwi 
bod T. Llew Jones, a hanai o'r un ardal â Caradoc Evans, wedi galw ei hunangofiant o fwriad yn Fy Mhobol I 
; ynddo mae'n trafod Caradoc Evans, yn ymateb i ymateb Evans i'r Gymraeg fel petai. 

Er mai digon gelyniaethus oedd rhai o'r llenorion Cymraeg a Saesneg ar ddechrau'r 20g, erbyn diwedd y 
ganrif cymodi yn hytrach nag ymgecru oedd fwyaf amlwg. Llwyddwyd i gyhoeddi casgliad o farddoniaeth yn 
The Oxford Book ofWelsh Verse in English ym 1977 a gynhwysai gerddi Saesneg a cherddi a gyfieithwyd o'r 
Gymraeg mewn un gyfrol. Ym 1986 cyhoeddwyd Cydymaith i Lenyddiaeth Cymru ar y cyd â The Oxford 
Companion to the Literature of Wales. Erbyn hyn ceir nifer o gyfrolau a gyhoeddir yn Saesneg a Chymraeg ar 
y cyd, megis llyfrau yn adrodd hanes bro neu'n dathlu digwyddiad hanesyddol. 

Celfyddydau eraill 

Prif erthyglau: Theatr Gymraeg a Ffilm Gymraeg 

Cymraeg a'r cyfryngau 

Prif erthygl: Cyfryngau Cym raeg 

Yn gyffredinol mae datblygiadau technolegol yn y cyfryngau cyfathrebu wedi hyrwyddo'r Saesneg yng 
Nghymru, fel ag yn y byd yn gyffredinol. Galluogai'r dechnoleg newydd, yn bapur newydd ac yna'n radio, 
teledu a'r rhyngrwyd, i'r Saesneg dreiddio i aelwydydd Cymraeg, lle na chlywsid erioed Saesneg gynt. 
Dylanwadai'r radio a'r teledu, a gyrhaeddai aelwydydd Prydain gyfan, ar agwedd ac arferion gwrandawyr a 
gwylwyrJ 29 ^ 

Ym mhob un o'r cyfryngau newydd fe geisiai rhai sicrhau bod y Gymraeg yn ennill ei phlwyf yn wyneb y 
gystadleuaeth Saesneg, weithiau'n llwyddiannus ac weithiau'n aflwyddiannus. 

Papurau newydd 

Prif erthygl: Papurau newydd Cymraeg 

Yn ystod y 19g tyfodd diwydiant papur newydd ffyniannus yng Nghymru. Erbyn 20au a 30au'r 20g, fodd 
bynnag, roedd y farchnad papurau newydd drwy Brydain yn canoli fwyfwy dan bwysau'r farchnad a nifer y 
papurau newydd yn disgyn. Peidiodd Y Darian ym 1934, traflyncwyd Y Genedl Gymreig gan gwmni'r Herald 
ym 1932, a pheidiodd YFaner ym 1992. 

Heddiw mae nifer o bapurau a chylchgronau Cymraeg wythnosol neu fisol ar gael megis Golwg, Y Cymro a 
Barn ond dim un papur dyddiol. Cafwyd ymdrech i lansio papur wythnosol o'r enw 'Y Byd' ond yn 2007 
rhoddwyd gorau i'r syniad oherwydd diffyg nawdd cyhoeddus. Noddir nifer o gylchgronau arbenigol gan 
Gyngor Llyfrau Cymru. Erbyn heddiw mae'r galw am newyddion lleol trwy gyfrwng y Gymraeg yn cael ei 









ddiwallu gan y papurau bro. Mae'r papurau bro yn aelodau o'r Gymdeithas Papurau Bro, ac yn derbyn nawdd 
o'r llywodraeth i ariannu'r papurau hyn. Mae dau gylchgrawn ar gyfer dysgwyr ar gael - Lingo (Golwg) ac 
Acen ar gyfer dysgwyr ar y lefelau isaf. 

Radio 

Prif erthygl: Radio Cymraeg 

Teledu 

Prif erthygl: S4C 

Darlledwr sy'n darparu gwasanaethau teledu yn y Gymraeg yw Sianel Pedwar Cymru 
neu S4C. Dechreuodd ddarlledu ar y laf Tachwedd 1982. Ei gyfrifoldeb yw darparu 
gwasanaeth yn yr iaith Gymraeg. Cyn sefydlu S4C roedd Cymry Cymraeg yn ddibynnol 
ar raglenni achlysurol ar BBC Cymru a HTV Cymru, yn aml yn hwyr yn y nos neu 
adegau amhoblogaidd eraill. Roedd hyn yn annerbyniol i'r Cymry Cymraeg ac i'r di- 
Gymraeg hefyd am fod rhaglenni Saesneg o weddill Prydain yn cael eu darlledu ar 
amseroedd gwahanol neu ddim o gwbl. 


S4C 


logo S4C 


Datblygiadau Technoleg yn yr laith Gymraeg 

Cymraeg ar y rhyngrwyd 

Prif erthygl: Cymraeg ar y rhyngrwyd 

Yn ôl ymchwil diweddar/ 30 ^ postiwyd y neges gyntaf ag unrhyw destun Cymraeg ynddi ar Usenet ar 15 Awst 
1989^ 31 ^ Ar 13 Tachwedd 1992, agorwyd y rhestr e-bost WELSH-L, sef y Welsh Language Bulletin 
BoardP 2 ^ Hwn oedd y man trafod cyntaf penodedig ar gyfer yr iaith Gymraeg. Ers hynny, gwelwyd defnydd 
o'r Gymraeg mewn nifer fawr o feysydd ar y rhyngrwyd, ac yn arbennig felly ar y we. 

Yn sgil goblygiadau Deddf Iaith 1993, mae'r sector gyhoeddus yng Nghymru yn cynhyrchu gwefannau 
dwyieithog. Mae rhai busnesau a chymdeithasau, yn enwedig y rhai mawrion a'r rhai sy'n ymwneud yn 
uniongyrchol â'r Gymraeg hefyd yn cynhyrchu gwefannau dwyieithog, yn ôl eu polisi iaith unigol eu hunain. 

O ran y cyfryngau cymdeithasol Cymraeg, mae dros 300 o flogiau Cymraeg^ 33 ^ erbyn 2015, a dros 4,500 o 
gyfrifon yn defnyddio Cymraeg ar TwitterJ 34 ^ Nid yw'n glir beth yn union yw'r defnydd o Facebook, ond 
adnabu ymchwil a gynhaliwyd yn 2008^^ bod 238 grŵp Facebook lle roedd defnydd o'r Gymraeg. 

Mae llenyddiaeth Gymraeg wedi hawlio ei le ar y we hefyd. Yn 1996 rhoddwyd holl farddoniaeth y Prifardd 
Robin Llwyd ab Owain ar y we fyd eang dan yr enw Rebel ar y We^ 36 ^ dyma oedd y gyfrol gyntaf yn y 
Gymraeg ar y rhyngrwyd J 37 ^ 38 ! Bu Gwasg y Lolfa, Cymdeithas yr Iaith Gymraeg a'r Llyfrgell Genedlaethol 
hefyd yn flaenllaw iawn yn y dyddiau cynnar hyn. 

Gweler hefyd 

■ Yr wyddor Gymraeg 

■ Enwau'r Cymry 

■ Rhestr gramadegau ac adnoddau ieithyddol Cymraeg 

■ Rhestr gramadegau Cymraeg (hyd 1900) 

■ Rhestr geiriaduron Cymraeg 















Ffynonellau a throednodion 


1. Swyddfa Ystadegau Gwladol http://ons.gov.uk/ons/rel/census/cyfrifiad-2011/ystadegau- 
allweddol-ar-gyfer-awdurdodau-unedol-yng-nghymru/stb-2011-key-statistics-for-wales— 

welsh.html 

2. United Nations High Commissioner for Refugees. Refworld | World Directory of Minorities and 
Indigenous Peoples - United Kingdom : Welsh (http://www.unhcr.org/refworld/topic, 463af2212,4 

88f25df2,49749c8cc,0.html) . UNHCR. 

3. Wales and Argentina (http://www.wales.com/en/content/cms/English/lnternational_Links/Wales 

_and_the_World/Wales_and_Argentina/Wales_and_Argentina.aspx). gwefan Wales.com. 
Cynulliad Cenedlaethol Cymru (2008). 

4. Table 1. Detailed Languages Spoken at Home and Ability to Speak English for the Population 5 

Years and Overfor the United States: 2006-2008 Release Date: April, 2010 (http://www.census. 

gov/hhes/socdemo/language/data/other/detailed-lang-tables.xls) (xls). United States Census 
Bureau (27 Ebrill 2010). 

5. 2006 Census of Canada: Topic based tabulations: Various Languages Spoken (147), Age 

Groups (17A) and Sex (3) for the Population of Canada, Provinces, Territories, Census 

Metropolitan Areas and Census Aggiomerations, 2006 Census - 20% Sample Data (http://wwwl 

2.statcan.gc.ca/census-recensement/2006/dp-pd/tbt/Rp-eng.cfm?A=R&APATH=3&Dl=0&D2=0 

&D3=0&D4=0&D5=0&D6=0&DETAIL=0&DIM=0&FL=A&FREE=0&GC=01&GID=837928&GK=1 
&GRP=l&LANG=E&O=D&PID=89189&PRID=0&PTYPE=88971%2C97154&S=0&SHOWALL= 
0&SUB=0&TABID=l&THEME=70&Temporal=2006&VID=0&VNAMEE=&VNAMEF=). Statistics 
Canada (7 Rhagfyr 2010). 

6. Comisiynydd y Gymraeg (http://wales.gov.uk/topics/welshlanguage/commissioner/?lang=cy) 

7. Gwall wrth ddefnyddio Nodyn:Dyf new: mae'r paramedr teitl yn angenrheidiol. 

8. Adroddiad 2012 gan y Swyddfa Ystadegau Gwladol: http://ons.gov.uk/ons/rel/census/cyfrifiad- 
2011/ystadegau-allweddol-ar-gyfer-awdurdodau-unedol-yng-nghymru/stb-2011-key-statistics- 

for-wales—welsh. html 

9. 2004 Welsh Language Use Survey: the report (http://linguistics.uoregon.edu/files/admin/file/Co 

urse_Documents/Survey_Methods/Survey%20Reports/Welsh%20Survey%20&%20Report%20 

04.pdf). 

LO. (Saesneg) Greetings to the Universe in 55 Different Languages (http://voyager.jpl.nasa.gov/spac 
ecraft/languages/languages.html). NASA. 

Ll. (Saesneg) Welsh greetings (http://voyager.jpl.nasa.gov/spacecraft/languages/welsh.html). 

NASA. 

L2. (Cymraeg) Llywodraeth Cymru - Mesur laith Gymraeg yn derbyn Cydsyniad Brenhinol (http://wal 
es.gov.uk/newsroom/welshlanguage/2011/110211welshlang/?skip=l&lang=cy). 

L3. Cyfrifiad 2011 QS204EW (http://www.nomisweb.co.uk/census/2011/qs204ew) 

L4. Nigel Callaghan (1993). "More Welsh Speakers than Previously Believed" (ar-lein). Cyrchwyd 

21 Mawrth 2010 (http://www.ibiblio.org/pub/archives/welsh-l/welsh-l/1993/Mar/More-Welsh-Spea 

kers). 

L5. Janet Davies, Gwasg Prifysgol Cymru, Caerfaddon (1993). The Welsh Language , t. 34 
L6. Yr Eisteddfod Genedlaethol a Phwllheli Hywel Teifi Edwards, Clwb y Bont, Pwllheli 1987 
L7. Cadwraeth yr laith Trafodion y Commrodorion 1924-5 

L8. Llywodraeth Cynulliad Cymru | Mesur y Gymraeg (Cymru) (http://wales.gov.uk/topics/welshlang 



L9. 'Historic' assembly vote for new Welsh language law (http://www.bbc.co.uk/news/uk-wales-1193 

4239), BBC News Online, 7 Rhagfyr 2010 

Z0. Mesur Arfaethedig y Gymraeg (Cymru) (http://www.cynulliadcymru.org/bus-home/bus-legislatio 

n/bus-leg-measures/business-legislation-measures-wl.htm) Adalwyd: 13 Chwefror 2011] 























































11. Llywodraeth Cynulliad Cymru | Mesur laith Gymraeg yn derbyn Cydsyniad Brenhinol (http://wale 

s.gov.uk/newsroom/welshlanguage/2011/110211welshlang/?skip=l&lang=cy) Adalwyd: 13 
Chwefror 2011] 

12. Royal Assent for official status of Welsh language - Wales News - News - WalesOnline (http://w 

ww.walesonline.co.uk/news/wales-news/2011/02/12/royal-assent-for-official-status-of-welsh-lan 

guage-91466-28159012/) Adalwyd: 13 Chwefror 2011] 

Z3. BBC Newyddion - Meri Huws yw'r Comisiynydd laith newydd (http://www.bbc.co.Uk/newyddion/l 

5184186) (cyrchwyd 5 Hydref 2011) 

14. BBC News - Language board chief Meri Huws is Welsh commissioner (http://www.bbc.co.uk/ne 

ws/uk-wales-politics-15186747) (cyrchwyd 5 Hydref 2011) 

Z5. Thomas, Peter Wynn (1996) Gramadeg y Gymraeg. Caerdydd: Gwasg Prifysgol Cymru: 757. 

Z6. English and Welsh (http://demo.ort.org.il/clickit2/files/forums/471389549/948358249.pdf), 

traethawd gan J. R. R. Tolkien 

11. BBC NEWS | Wales - Census shows Welsh language rise (http://news.bbc.co.Uk/l/hi/wales/275 

5217.stm) (Saesneg) 

18. R. M. Jones, Ysbrydy Cwlwm: Delweddy Genedlyn eln Llenyddlaeth (Gwasg Prifysgol Cymru, 
1998) 

Z9. Eu Hlalth a Gadwant? Y Gymraeg yn yr Ugelnfed Ganrlf, goln R Geraint Jenkins a Mari A. 
Williams (Prifysgol Cymru, 2000) 

30. Jones, R.J., (2010). 'Cilfachau Electronig: geni'r Gymraeg ar-lein, 1989-1996' yn Cyfrwng: 
Cyfnodolyn Cyfryngau Cymru, Cyfrol 7 

31. need_Welsh_translation - soc.culture.celtic | Google Groups (https://groups.google.eom/group/s 

oc.culture.celtic/msg/22c589a9bd0edd3a) 

32. Jones, R.J., (2010, 28-31) 

33. Gwybodaeth arflogiau Cymraeg (http://hedyn.net/wici/Categori:Blog_Cymraeg) ar Hedyn 

34. Gwybodaeth ar tweets Cymraeg (http://cy.umap. eu/u/) 

35. The Use of Welsh language on Facebook (http://www.tandfonline.com/doi/abs/10.1080/1369118 

0902914628?journalCode=rics20) gan Courtenay Honeycutt a Daniel Cunliffe 

36. Gwefan Robin Llwyd ab Owain (http://www.barddoniaeth.com/) 

37. Llais Llyfrau, Hydref 1997: Erthygl gan Dafydd John Pritchard; Cyhoeddwyd gan Gyngor Llyfrau 
Cymru . 

38. Trafodaeth ar Welsh-L yn Chwefror 1997. (https://listserv.heanet.ie/cgi-bin/wa?A2=ind9806&L= 

WELSH-L&P=R918&D=0&H=0&0=T&T=0) 


Dolenni allanol 


Mesur y Gymraeg (Cymru) 2011 

Ar gael yn y Gymraeg (http://www.legislation.gov.Uk/mwa/2 



Mae gan Wicilyfrau gwerslyfr neu 
lawlyfr ar y pwnc yma: 

en:Welsh/Pronunciation 


011/1/contents/enacted/welsh) a'r Saesneg (http://www.legis 
lation.gov.uk/mwa/2011/l/contents/enacted). 

Llyfryddiaeth 



Mae gan Gomin Wikimedia 
gyfryngau sy'n berthnasol i: 

Gymraeg 


Cyffredinol 


Mae gan Wicilyfrau gwerslyfr neu 
lawlyfr ar y pwnc yma: 

winBoom 

Cymraeg 









































■ H Pedersen, Vergleichende Grammatik dêr keltischen Sprachen, 1909-1913, (yn Almaeneg) 

■ Henry Lewis & Holger Pedersen, A Concise Comparitive Celtic Grammar (1937) 

■ Canu Heledd - testun a nodiadau Canu Llywarch Hen, Gol. Ifor Williams (1935) 

■ Ifor Williams, Y Gododdin: testun a thrafodaeth ragarweiniol Canu Aneirin, (1938) 

■ Glyn Jones, The Dragon Has Two Tongues (1968) sy'n trafod gwaith a hanes yr awduron Eingl- 
*Gymreig yn hanner cyntaf yr 20g. 

■ Llyfryddiaeth yr laith Gymraeg, JE Caerwyn Williams (gol), (Gwasg Prifysgol Cymru, 1988) 

■ Gwybodaeth am y Gymraeg arwefan Bwrdd yr laith (http://www.byig-wlb.org.uk/cymraeg/yriaith 

gymraeg/Pages/index.aspx) 

Llydaweg ■ Cernyweg ■ Cymraeg | Gwyddeleg ■ Manaweg ■ Gaeleg yr Alban 

Gwelwch hefyd: leithyddiaeth ■ Y Celtiaid ■ Gwledydd Celtaidd 

Mae'r erthygl hon yn cynnwys testun o wefan Comisiynydd y Gymraeg (http://www.comisiynyddygymraeg.org/) . 
Caniateir atgynhyrchu deunydd y Comisiynydd am ddim mewn unrhyw fformat neu gyfrwng cyn belled â’i fod yn 
cael ei atgynhyrchu’n gywir ac na chaiff ei ddefnyddio mewn cyd-destun camarweiniol. Uwchlwythwyd y gwaith 
hwn i'r Wicipedia Cymraeg o dan hawliau trwydded 'Defnydd Teg'. 

